
M ulțimea elementelor care intră în procesul receplării 
artistice și istorice a valorilor de patrimoniu a tăcut şi va 
face în continuare ca acţiunea de reperare şi punere în valoare 
a acestora să fie permanent în plină desfăşurare. Trebuie să 
intre în tradiţie ca una din datoriile arhitecţilor — indite- 
rent de locul unde îşi desfăşoară activitatea — datorie de 
onoare pe care şcoala să le-o inoculeze cu cea mai mare serio- 
zitate şi pentru care aceasta trebuie să-i facă competenţi —, 
aceea a depistării valorilor arhitecturale, a evidenţierii şi 
adincirii cunoașterii celor semnalate sau studiate parţial. 
Bogatul patrimoniu arhitectural al judetului Argeş este 
bine reprezentat în ceea ce priveşte arhitectura civilă. Există 
date despre curţile domnești de la Cimpulung și Curtea de 





Fig. 1. Conacul Budiștenilor din Budeasa, județul Argeș. Fațada de vest. 


Argeș, sint cunoscute curţile fortificate de la Băjeşti, culele 
de la Şuici, Retevoiești, Racoviţa, Budeasa ete., conacele 
de la Ștelăneșşti, Valea Mare, Golești, Drăghici, Lucieni, 
Popeşti-Palanca, Izvoru, Borzești, Merișani şi numeroase 
altele, lăsînd de-o parte valorosul patrimoniu de arhitectură 
populară din zonă; Sînt reprezentate aici etape ale dezvoltării 
arhitecturii civile începînd din secolul al XIV-lea pînă în 
secolul al XX-leal. 

Datele noi prezentate în articolul de faţă se referă la evo- 
luția reședinţelor dezvoltate din două sate: Budeasa (fig. 1 şi 
2) şi Merișani (fig. 3). 


1 Pentru habitatul după secolul al XIV-lea există o bogată biblio- 
grafie pe epoci; pentru habitatul înainte de secolul al XIV-lea în zonă, 
vezi Dinu Antonescu, „Arhitectura“, 1979, 1, p. 61. 


Arh. MARIA MULȚESCU, arh. ALEXANDRU MULȚESCU 


În satul Budeasa?, situat la 10 km nord-est de Piteşti, se 
păstrează un grup de monumente din care cel mai cunoscut 
este conacul Budiștenilor. Concentrarea de monumente la 
Budeasa ar bi trebuit să intre în atenţia cercetărilor arhitecturii 
vechi românești plecind de la considerentul că domeniile 
feudale, o dată create, rămineau în posesia unor generaţii 
ale aceleiași familii. Felul de viaţă se modifică de la generație 
la generaţie, iar locuinţa era fie modificată, fie înlocuită cu o 
alta de nivelul cerut la momentul respectiv. Mai există și 


[i] 


N. Stoicescu, Bibliogra/ia localităţilor şi monumentelor feudale din 
homânia, 1, "Ţara Românească, 1970, p. 105, unde se specifică faptul că 
satul este consemnat documentar pentru prima dată în 1526. 





Pig. 2. Casa Ilagi Tudorache din Budeasa. Fațada de est, înainte de ulti- 


mele reparaţii. 





Fig. 3. Fosta Casă a agronomului din Merișani, judeţul Argeș, vedere 
a laturii de sud-est. 

Fig. 4. Planul ruinelor conacului de la Budeasa, ars la 1764. 


























o 6 19 


Fig. 5a, b. Planurile celor două niveluri ale conacului Budiștenilor cu 
propunerea de restaurare. 


posibilitatea distrugerii acesteia de calamităţi naturale şi a 
refacerii ci pe alt amplasament. La Budeasa există trei case 
şi alte clădiri anexe, aflate în diverse stadii de conservare, 
și care aparţin aceleiași familii. 

1. Construcţia” plasată între atenansele mai noi ale cona- 
cului cunoscut, și la sud-est de acesta, păstrează zidurile (fig. 4) 
alcătuind un început de dreptunghi mai larg — probabil casa 
— din care se detaşează un ieșind, eventual foişorul. Prote- 
jate de o şapă realizată în anul 1927 cu ocazia lucrărilor de 
lărgire a conacului, aceste ziduri se mai conservă pînă la înăl- 
ţimea de cca 1,85 m deasupra nivelului actual al terenului. 
Pe unul din ele este vizibilă și azi o firidă a pivnilei ce alcă- 
tuia primul nivel al casei? 

2. Ansamblul conacului Budiștenilor” cuprinde conacul 
propriu-zis cu parcul, capela curţii cu zidul de incintă, deve- 
nită biserica satului, și curtea gospodărească, azi sediul C.A.P. 
Budeasa. 


3 După datele împărtășite cu deosebită amabilitate de familia arh. 
Ion Budișteanu, casa aceasta a fost construită de Mirică Budișteanu și a 
ars la 1764, dată după care nu a mai fost refăcută. 

4. Proiectul de restaurare, alcătuit de către Institutul de proiectări — 
Argeș, la comanda Comitetului judeţean de cultură și educaţie socialistă 
şi a primăriei comunei Budeasa, pentru ansamblul de monumente din 
localitate, prevede şi cercetări arheologice în zona acestei construcţii. 

5 Paul Cernovodeanu, Paula Petrescu, Monumente istorice din comuna 
DBudeasa (descrierea conacului, inscripții, foto casă, biserică și cruce), 
„Monumente și muzee“, I, 1958, p. 149—166. 

Lucrările de restaurare începute la conac în anul 1982 au 
pus în evidenţă elemente ce îmbogăţesc cunoştinţele noastre 
asupra arhitecturii sale. 

Monumentul se compune din două părţi (fig. 5) și anume: 
partea veche — un dreptunghi de cea. 15,50 m pe 11,50m — 
și cea nouă, adăugată în două etape; bucătăria la parter și 
dormitoarele la etaj, în anul 1922 și foişorul de pe latura de 
est, în 19276. 

Partea veche a conacului, cu aspectul ei atit de unitar 
azi, este şi ea rezultatul unei suite de intervenţii, constind 
chiar din completări şi dezalectări. 

Parterul se compune din intrarea pe sub foișor, holul scării, 
asa scării ce duce la etaj și sulrageria, toate la un nivel 
mai ridicat decit pivnițele din partea de nord, alcătuite din 
girlici, pivniţa mică şi pivniţa mare. Dintre elementele 
actualului parter este posibil ca cele mai vechi să Lie cuprinse 
în dreptunghiul a cărui lungime îl constituie latura lungă a 
pivniţei mari boltite semicilindrice şi avînd două dublouri, 
Zidurile sutrageriei au putut fi adăugate într-o etapă ulterioară. 
Această încăpere, care are o lungime foarte mare, este compusă 
din două mai mici între care s-a suspendat un zid ce corespun- 
dea locului unde, pe peretele ei nordic, apare un rezalit, 
Pentru susţinerea zidului corespunzător de la etaj, apare în 
locul zidului suspendat o grindă compusă din două profile 
de cale ferată. 


Fig. 6. Fațada de vest a conacului Budiștenilor cu indicarea ștrepilor 
de zidărie cioplilă. 





Foişorul actual pare a fi o adăugire cu ocazia restaurării 
construcţiei în anul 18707. Săpăturile începute pentru realiza- 
rea unei centuri la nivelul fundațiilor, cerută de necesităţi de 
consolidare, au dus la descoperirea, pe latura vestică a clă- 
dirii, a unui zid perpendicular pe faţadă care ar putea li 
zidul foişorului iniţial. Că acest zid se înălța și se ţesea cu 
zidul actualei faţade este confirmat de faptul că la decapa- 
rea tencuielii a apărut traseul zidului pe verticală (fig. 6). 

Problemele ridicate de etaj sînt şi ele destul de complexe. 
Etajul se compune din casa scării, holul-coridor, salonul 
mare, iatacul de pe colţul nord-vestic (camera bunicii), sasul 
cu iatacul (camera de oaspeţi), debaraua de pe coltul nord- 
estic?, precum și sasul şi iatacul (biroul și biblioteca) de pe 
colţul sud-estic. Actualmente, din acest sas se accede la fos- 
tele dormitoare din aripa nouă a casei. 

Între efectele cutremurului din anul 1977, care au condus 
la actuala restaurare, a fost și apariţia, pe tencuiala fațadelor 
etajului, a unor crăpături pe conturul tuturor golurilor (modi- 
ficate sau închise). S-a constatat, astfel, existența unui gol 
de ușă pe fatada sudică; din salonul mare de la etaj, se comu- 
nica într-un balcon de lemn. În cazul în care cercetările ulte- 
rioare în pardoseala şi pe pereţii salonului mare vor certilica 


6 Aripa nouă a conacului Budiștenilor este datorată, după mărturia 
arhitectului lon Budișteanu, inginerului Dimitrie Budișteanu. 


7 Datorată generalului Al. Budișteanu, unul dintre eroii războiului 
de independență a României (1877—1878). 
8 Deasupra ușii camerei de oaspeți era accesul către tainiţă. 

10 Fig. 7. Planul bisericii cona- 

Fig. 8. Planurile celor două niveluri ale Casei Hagi Tudorache. 


faplul că acesta este un spatiu amplilicat cu timpul, uşa ar fi 
putut conduce pe o platiormă ale cărei rosturi numai săpă- 
turile arheologice le vor demonstra. Pe peretele vestic — faţa- 
da cu foișor spre şosea — s-au constatat modificări importante 
ale zidăriei în zona ferestrei din capătul holului-coridor de la 
etaj și a ocniţei din iatacul alăturat, precum și închiderea 
unei ferestre din această ultimă încăpere. Releveul executat 
de către arhitectul Ștefan Balş în anul 1948, și care are 
meritul de a menţiona pentru ultima oară desenul stucaturii 





9 Cunoaștem pînă azi trei relevee ale clădirii, executate de către 
arh. Ştefan Balș în 1948, arh. Ion Budișteanu în 1970 și 1.P. Argeș sub 


conducerea arh. Alexandru Mulţescu în 1980. 


plafoanelor care s-au prăbuşit într-o etapă următoare, figu- 
rează, pentru iatacul de pe colţul nord-vestic al conacului, o 
împărţire a plafonului în două părţi: una mai largă, împodo- 
bită cu elemente decorative bogate și o alta prelungă,bor- 
dată de un chenar asemănător celui de pe coridorul central 
al etajului. Această zonă corespundea unui coridor a cărui 
existență este confirmată azi de ștrepii apăruţi în zidăria 
dinspre interior, pe peretele nordic al clădirii, și de uşa zidită 
ale cărei contururi au apărut în zidăria zdruncinată de cutre- 
mur. În pardoseala acestui coridor se păstrează accesul în 
tainiţa de deasupra pivniţei mici. Spre exterior s-au des- 
coperit în zidărie, unde briul profilat al clădirii lipsea, tot 
pe peretele nordic, amprentele grinzilor ce susțineau o sală; 

Fig. 9. Planul pivnițelor clădirii inițiale de la Merișani cu indicarea 
boltirilor; Secţiunea prin partea veche a conacului. 


a încadra colţul clădirii de la uşa coridorului dispărut (înglo- 
bat în iatac) pînă la actuala fereastră estică a holului-coridor 
de la etaj. Pe peretele estic al clădirii s-au constatat modificări 
de zidărie şi umpleri de goluri în zona micului sas ce constituie 
accesul în două camere de pe colţul nord-estic al casei, la fereas- 
tra holului-coridor şi în iatacul de pe colţul sud-estic al casei 
unde a fost zidită o fereastră. Alte constatări nu s-au putut 
face pe peretele vestic datorită alipirii aripii noi de acesta. 

Soluţia de restaurare adoptată pentru această clădire 
urmăreşte păstrarea în linii mari a aspectului consacrat de 
tradiţie, în timp ce săpăturile arheologice vor preciza 
traseul incintei casei mari şi evidenția, totodată, eventua- 
lele corpuri anexe: bucătării, băi, odăile de serviciu etc., dis- 
părute în timp. 

Incinta bisericii îşi păstrează zidul şi poarta, ocrotind o 
suită de morminte ale familiei ctitorilor. Lăcașul de cult, 

ce a constituit și el, de curînd, obiectul unei reparaţii!, se 
prezintă ca un monument reprezentativ pentru arhitectura 
secolului al XVIII-lea!! (fig. 7) prin dimensiunile sale, felul 
în care sînt rezolvate boltirile diverselor spaţii și spaţiile 
propriu-zise, frumuseţea elementelor de piatră (coloanele 
dintre naos şi pronaos în special), precum și eleganța volu 
metriei exterioare. 

Actualele atenanse sînt refăcute în anii 1922—1927, pro 
babil pe locul ocupat de vechea curte gospodărească ampla- 
sată aici după distrugerea conacului nr. 1. 

3. Elementele păstrate din curţile ansamblului casei cunos- 
cute azi sub denumirea de Casa Hagi Tudorachel?. Fostul 
ansamblu, alcătuit din casă cu incinta ei și pare, precum și 
din curţile gospodărești, se află la cca. 300m de conacul 
Budiștenilor, pe partea dinspre riul Argeş a şoselei. Odi- 
nioară îmbrăcată într-o bogată profilatură, casa are două 
niveluri (fig. 8). Primul nivel se compune din gîrlici, pivniță 
mică, boltită semicilindrice cu arc-dublou și pivniţă mare bol- 
tită semicilindrice cu două arce-dublouri. Spre sud, dreptun- 
ghiului format de pivnițe i se alipește încăperea poligonală de 
sub sacnasiu, iar spre nord spaţiul destinat intrării. 

Etajul cuprinde casa scării, holul-coridor cu saenasiul în 
capăt și mai multe încăperi. Frumuseţea tuturor acestor încă- 
peri o constituiau mulţimea şi calitatea deosebită a stucaturi- 
lor ce ornau plafoanele!?. Din păcate, toate aceste decoraţii 
au dispărut cu ocazia reparațiilor recente, executate aici 
pentru introducerea clădirii în circuitul economicit. Din 
constatările la faţa locului făcute înaintea acestor reparaţii 
a reieșit că golurile au fost modificate în mai multe etape. 
Pină la ultimele reparaţii, pe faţada estică a clădirii se 
păstra un martor pentru forma golurilor de ferestre iniţiale. 

Modificarea șarpantei, uniformizarea golurilor, finisajele 
folosite la faţadă între care soclul din mozaic cu asize dezordo- 
nate și tencuiala din piatră artificială de la etaj au schimbat 
înfăţişarea acestei clădiri remarcabile, odinioară, prin aco- 
perișul elansat, albul zidurilor, decupajul golurilor și frumu- 
seţea ornamentelor. 


Merişanii!”, aflaţi la o intersecţie importantă de drumuri, 
staţie de poștă pînă la punerea în funcţie a căii ferate Piteşti— 
Curtea de Argeș, posedă numeroase clădiri vechi a căror cer- 
cetare merită interes. Între acestea, ansamblul cunoscut azi 
sub numele de Casa agronomului, viitorul han turistic 
Merișani, atrage atenţia în mod deosebit. 

Situat în mijlocul unui pare de cca. 10 ha, el însuși putind 
fi un punct de referinţă în dezvoltarea arhitecturii peisagiste 
la noi în ţară, la capătul unei alei de ulmi bătrîni ansamblul 
se compune din conacul propriu-zis, casa intendentului, curtea 
gospodărească, grajdurile plasate într-o a treia incintă şi din 
biserică. 


10 Gindită ca o restaurare după cutremurul din 1977, lucrarea ce pre- 
vedea eliminarea igrasiei, consolidarea și aducerea monumentului la situ- 
aţia iniţială chiar prin reînălțarea turlei peste pronaos, prăbușită la înce» 
putul secolului al XIX-lea, s-a rezumat la consolidare și la o serie de 
înlocuiri de finisaje fără aprobarea proiectantului. 


WU Clădit în 1796, în locul unei biserici de lemn, monumentul a sufe- 
rit stricăciuni datorate cutremurelor de la începutul secolului al XIX-lea. 
'Turla naosului a fost reclădită în 1810 dar turla peste pronaos a rămas 
din lemn. Vezi N. Stoicescu, op. cit. 


12 Curțile acestea, înălțate în a doua jumătate a secolului al XVIII-lea 
sau în primii ani ai secolului al XIX-lea, au aparținut tot familiei Budiș- 
tenilor. Ele au fost vindute la 1898 unui negustor din Pitești — Hagi 
"Tudorache. 


13 Amintesc printre altele de stucaturile casei protopopului Cirstea 
din Popești-Gorunești semnalată de Maria Golescu în articolul „Un arhi- 
tect român de la începutul veacului al XIX-lea; meşterul Ilie Gulie „BCMI“, 
1943, fase. 115—118, p. 109. Este dealtfel izbitoare și asemănarea vederii 
dinspre răsărit a clădirii de la Popești-Gorunești cu cea de la Budeasa, 

14 Clădirile au fost preluate de o asociaţie economică intercooperatistă 
cu profil industrial și reparate în anii 1979—1980. 

15 N. Stoicescu, 1970, Bibliografia localităţilor şi monumentelor [eu- 
dale din România 1, Țara Românească, p. 425, unde se specifică faptul că 
satul este consemnat documentar pentru prima oară la 1428. Pentru nu- 
mele satului avansăm ca ipoteză înființarea acestuia de către locuitori din 
apropierea schitului Meriș-Corbii de Piatră, aflat la 4 km peste deal de 
Brădetu, vechiul sat de pe riul Vilsan, riu ce se varsă în Argeș în dreptul 
Merişanilor. 

Fig. 10. Aspect din foișorul de pe latura de est a conacului de la Merișani. 


Conacul, o clădire de mari proportii, este realizat în mai 
multe etape, în formă de „U“. 

Nucleul său iniţial este constituit din aripa de est ale 
cărei origini pot să coboare pină la sfirșitul secolului al 
XVII-lea și inceputul secolului al XVIII-lea!6, luind în consi- 
derare formele arhitecturale. 

Nivelul întîi (tig. 9) cuprinde girliciul iniţial, boltit în 
leagăn, cu acces la două pivnițe: pivniţa mică, boltită, de 
asemenea, în leagăn, și o pivniţă mare —o încăpere de 7/8,35 m 
acoperită cu patru cupole pe pandantivi, sprijinite de arce 
care se descarcă în mijlocul încăperii pe o coloană de piatră 
sculptată, cu fus în torsadă, capitel şi baze gecmetrice. 
Sase firide ritmează pereţii acestei încăperi. Accesul ini- 
|ial a tost abandonat şi a trebuit să fie creat un nou girlici, 
cel prin care se intră azi în pivniţă, în cadrul încăperii boltite 
de sub sacnasiu. Lucrările au afectat, în timp, bolta de peste 
noul girlici și aceasta a fost întărită cu un arc de zidărie. 
Uşa de mici dimensiuni a încăperii de sub sacnasiu a fost 
zidită, locul ei rămînînd vizibil în zona intersecţiei de 
bolți, iar o ușă mare a tost practicată pe peretele nordic. 
Starea zidăriei şi bolților pivniţelor este admirabilă, iar execu- 
ţia deosebit de îngrijită. Tot primei etape înclinăm să îi atri- 
buim şi holul de intrare cu scara ce duce la odăile de peste 
pivnițe de pe latura de sud a casei, încăperi ce par a fi con- 
lemporane cu acestea. 


16 Încercind o atribuire ne-am oprit asupra familiei Merișanilor cu 
moșii în Teleorman. Barcan (din Tirnava), Merişanu apare în acte, con- 
lorm N. Stoicescu, Dicţionarul marilor dregălori din Țara Românească şi 
Moldova, 1971, între anii 1558—1568 în special în marele pomelnic al 
Mănăstirii Argeșului (mănăstirea este plasată la nord cu cca. 20 km de 
Merișani). Un alt Barcan Merișanu este consemnat între 1583—1611. Staico 
Bucșanu Merișani, semnalat între 1656—1693, apare ca martor în proce- 
sele lui Mareș Băjescu din Băjești (mărturiile depuse pentru moșii din zona 
Merișanilor — Băjeştii sint apropiaţi de Merișani — pot fi un indiciu 
asupra stăpinirii moșiei Merișani de către Staico). 


La 1875 conacul este lărgiti? adăugîndu-i-se un foișor 
etaJat pe latura de est, ce oferea o frumoasă privelişte către 
intrarea în parc printre ulmii aleii de acces, încă un nivel în 
lachwerk peste toată aripa veche și în 'ăperi pe două nivele 
pe colțul nord-vestic. Perpendicular, pe această aripă 
nouă, către vest, s-a adăugat marea sală de bal cu terasa 
ei spre peluza parcului şi Argeș și belvederea înglobată azi 
în corpul bucătăriilor. 

Suirageria și sala de bal sînt încăperi de 9/6,60 m și 11/ 
6,60 m, despărțite printr-un glasvand. Marea sală de bal are 
înălțimea de dm și se deschide către nord şi sud prin cîte 
trei goluri de mari dimensiuni. Plafonul este executat din 
grinzi de lemn casetate, la intersecţia cărora atirnă ciubuce 
din lemn sculptat. Fațadele au în cazul întregului corp adău- 
gat o profilatură bogată, eclectică. Foişorul de pe latura de 
est, latură ce constituie nucleul iniţial al conacului. este 
executat din zidărie la parter şi din lemn traforat la etaj 
(fig. 10). Încăperea de la parter era lambrisată cu panouri de 
lemn ornate cu ciubuce strunjitels. 

Aripa de vest a ansamblului, adăugată tot la 1875, era 
inițial separată de clădirile descrise. Rolul ei era de a adă- 
posti bucătăriile şi locuinţele personalului. Abia prin anii "50 
ai secolului nostru s-a realizat legătura între aripile conacului 
prin bucătăriile adăugate între sala mare de bal si în 'ăperile 
de pe latura de vest. Contemporane cu etapa 1875 de reame- 
najare sînt şi casa intendentului şi incinta grajdurilor. Gray- 
durile, mult modificate azi, erau din cărămidă aparentă cu 
chenare albe de tencuială. Se mai păstrează în interior stilpi 
frumos profilaţi din cărămidă ce prcbează calitatea arhitec- 
turii utilitare din epocă. 

Una din clădirile de pe conturul curţii gospodăreşti, cu o 
adincime mare într-o anumită zonă, poate fi ghețăria din 
vechime a conacului. 

Amena jările prevăzute prin proiectul de transformare a 
ansamblului în han tursitic!” constau în crearea în conac a 
unor spaţii de cazare şi alimentaţie, iar în celelalte corpuri 
ale acestuia, a altora productive: ţesătorii. 

Biserica curţii, devenită biserica satului, este o clădire 
reparată în 1808 de către proprietarul de atunci al conacului, 
Constantin Viișoreanu?0. 

| Un punct muzeal cu exponate de epocă se va amenaja în 
pivnițe, urmărind popularizarea monumentului, sporirea 
atracției turistice, relevarea semnificației arhitecturale în 
acord cu respectarea și păstrarea valorilor trecutului. 


17 Lucrările din 1875 au fost executate de proprietarul de atunci al 
conacului, Tache Zisu, care este și inițiatorul reamenajării parcului. Pro- 
prietatea este în jurul anului 1901 în posesia familiei Grădişteanu-Otetele- 
şeanu de unde pină la naționalizare revine doctorului Ficșinescu. Datele 
sint culese din „Dicţionarul Român“, IV, p. 317 și de la publicistul 
lon Cruceană din Pitești. 

15 Depozitate în fostele grajduri, lambriurile şi ornamentele sint pe 
cale să se deterioreze grav. 

19 Proiectul se execută la Institutul de proiectare Argeş. În cadrul 
acţiunii de relevare a construcţiei s-au făcut constatările de mai sus. 

20 Ionașcu, Catagrafia Argeş, p. 6. Este singura semnalare pe care 
o cunoaștem a unui proprietar pină la 1875. 


http://patrimoniu.gov.ro 


